钦定古今图书集成/历象汇编/乾象典/第020卷 > 孔子家语 > 《五帝》
## 钦定古今图书集成/历象汇编/乾象典/第020卷 > 孔子家语 > 《五帝》

季康子问于孔子曰：旧闻五帝之名而不知其实，请
问何谓五帝？”孔子曰：“昔丘也闻诸老聃曰：‘天有五行，
水、火、金、木、土，分时化育，以成万物，其神谓之五帝。古
之王者，易代而改号，取法五行。五行更王，终始相生，
亦象其义。故其生为明，王者死而配五行，是以太皞
配木，炎帝配火，黄帝配土，少皞配金，颛顼配水。康子’”
曰：“太皞其始之木何如？”孔子曰：“五行用事，先起于木。
木东方，万物之初皆出焉。是故王者则之，而首以木
德王天下，其次则以所生之行转相承也。”康子曰：“吾
闻勾芒为木正，祝融为火正，蓐收为金正，元冥为水
正，后土为土正，此五行之主而不乱，称曰帝者，何也？”
孔子曰：“凡五正者，五行之官名。五行佐成上帝而称
五帝，太皞之属配焉。亦云帝，从其号。昔少皞氏之子
有四叔，曰重、曰该、曰修、曰熙，实能金木及水，使重为
勾芒，该为蓐收，修及熙为元冥；颛顼氏之子曰黎，为
祝融；共工氏之子曰勾龙，为后土。此五者，各以所能
业为官职，生为上公，死为贵神，别称五祀，不得同《帝。
康子》曰：“如此之言，帝王改号，于五行之德，各有所统，
则其所以相变者，皆主何事？”孔子曰：“所尚则各从其
所王之德次焉。夏后氏以金德王，色尚黑。大事敛用
昏，戎事乘骊，牲用元。殷人用水德，王尚白，大事敛用
日中，戎事乘翰，牲用白。周人以木德王，色尚赤，大事
敛用日出，戎事乘𫘪，牲用骍。此三代之所以不同。”康
子曰：“唐虞二帝，所尚者何色？”孔子曰：“尧以火德王，色
尚黄；舜以土德王，色尚青。”《康子》曰：“陶唐、有虞、夏后殷
周，独不配五帝，意者德不及上古耶？将有限乎？”孔子
曰：“古之平治水土及播殖百谷者众矣，唯勾龙氏兼
食于社，而弃为稷神，易代奉之，无敢益者，明不可与
等。故自太皞以降，逮于颛顼，其应五行而”王，数非徒
五，而配五帝，是其德不可以多也。